Σώπατρος ο Απαμεύς

Ο Σώπατρος ο Απαμεύς ήταν ένας σημαντικός σοφιστής και νεοπλατωνικός φιλόσοφος του 3ου-4ου αιώνα μ.Χ. από την Απάμεια της ρωμαϊκής Συρίας.

Βίος
Ο Σώπατρος ήταν μαθητής του φιλοσόφου Ιάμβλιχου, μετά το θάνατο του οποίου (325 μ.Χ.) μετέβη στην Κωνσταντινούπολη, όπου απόλαυσε την εύνοια και την προσωπική φιλία του Αυτοκράτορα Κωνσταντίνου Α΄. O Αυτοκράτορας τον είχε ορίσει επόπτη των τελετών ιδρύσεως της Κωνσταντινούπολης. Το λεξικό του Σούδα αναφέρει ότι ο Σώπατρος έγραψε διάφορα έργα, συμπεριλαμβανομένου ενός που ονομαζόταν Περί Προνοίας και ενός άλλου που ονομαζόταν Περί τῶν παρ΄ ἀξίαν εὐπραγούντων ἢ δυσπραγούντων.Suda σ 848, Sopatros.Suda σ 845, Sopatros. Πιθανόν, από τα πιο σημαντικά έργα που αποδίδονται στον Σώπατρο είναι το Περί Διαιρέσεως Ζητημάτων και οι λύσεις που περιλαμβάνονται εκεί.https://www.cs.uky.edu/~raphael/sol/sol-entries/sigma/845https://digitalathenaeus.org/tools/KaibelText/search.php?what=%CE%A3%CF%8E%CF%80%CE%B1%CF%84%CF%81%CF%8C%CF%82&method=diacriticshttps://referenceworks.brillonline.com/entries/lexicon-of-greek-grammarians-of-antiquity/sopater-1-Sopater_1Hornblower, Simon, Antony Spawforth, and Esther Eidinow, eds. The Oxford Classical Dictionary, Oxford University Press, 1999, 1422.

Ο ιστορικός Σωζομενός αναφέρει ότι ο Κωνσταντίνος ζήτησε από τον Σώπατρο εξαγνισμό, αφού σκότωσε τον γιο του Κρίσπο και ότι ο Σώπατρος το αρνήθηκε.Sozomen, Hist. Eccl. i. 5. Ο Σώπατρος ήταν μία από τις πολλές προσωπικότητες που θανατώθηκαν με διαταγή Κωνσταντίνου Α΄, λίγο πριν το 337 μ.Χ. Ο Ζώσιμος αποδίδει τον θάνατό του στις μηχανορραφίες του Αβλάβιου.Zosimus, ii. 40 Ο Ευνάπιος ισχυρίζεται κι εκείνος ότι ο Σώπατρος κατηγορήθηκε από τον Κωνσταντίνο για εκτέλεση μαγείας, εμποδίζοντας μέσω μαγικών τεχνών έναν στόλο φορτωμένο με σιτηρά να φτάσει στην Κωνσταντινούπολη.https://ngradio.gr/blog/foivos-piompinos-blog/poios-itan-o-sopatros-o-apameys/Eunapius, Lives of the Sophists.

Παραπομπές

Εξωτερικοί σύνδεσμοι
Eunapius, Lives of the Sophists
Photius' Bibliotheca   Cod. 161 at The Tertullian Project
 Sigma 845  in Suda On Line project 
 Sigma 848  in  Suda On Line project 

Κατηγορία:Συγγραφείς του 4ου αιώνα